**Βραβείο Καλύτερης σκηνοθεσίας για την ταινία ντοκιμαντέρ take a trip**

Με το βραβείο καλύτερης σκηνοθεσίας να απονέμεται στον Χρήστο Καρακάση για τη ταινία take a trip έπεσε η αυλαία του London Director Awards Whirled Cinema 259 Hardess Streets στην Αγγλία

Η ταινία έχει αποσπάσει μέχρι τώρα 17 διεθνή βραβεία ενώ έχει περισσότερες από 40 επίσημες συμμετοχές και προβολές σε φεστιβάλ σε όλο τον κόσμο.

Ο δημιουργός Χρήστος Καρακάσης μας προσκαλεί με το ντοκιμαντέρ του ‘take a trip’, σε ένα ταξίδι στο χώρο και τον χρόνο, μέσα και έξω απο εμάς το οποίο μας αφορά όλους.

Με επίκεντρο το Λονδίνο, συντροφιά με τα κείμενα της Βασιλικής Κάππα, εξερευνούμε το ταραγμένο παρελθόν της πόλης την περίοδο του δεύτερου παγκοσμίου πολέμου, όταν οι ουρανοί του Λονδίνου γέμιζαν με καπνούς και τα σιδερένια πουλιά της Luftwaffe σκορπούσαν τον θάνατο στους δρόμους του Λονδίνου.

Επιστρέφοντας στο παρόν, ανάμεσα στους σταθμούς των τρένων και τις όχθες του Τάμεση, το Westminster και το Camden Town, το Βρετανικό μουσείο και το Hyde Park, συμπορευόμαστε με τους αγωνιστές που μάχονται για μια κοινωνία με ίσα δικαιώματα, που διαδηλώνουν κατά της μισαλλοδοξίας και του ρατσισμού και για μια αναβαθμισμένη παιδεία, χωρίς την οποία είμαστε καταδικασμένοι να επαναλάβουμε τα λάθη του παρελθόντος.

Το Ντοκιμαντέρ αποτελεί μία σύνθεση του καταπληκτικού γεμάτο έμπνευση κειμένου της Βασιλικής Κάππα με σημείο αναφοράς την εικαστική της σειρά «Αόρατες πόλεις» Τα Κείμενα που αποτελούν ένα μικρό συγγραφικό σύμπαν κυκλοφορούν στα αγγλικά σε μια καλαίσθητη έκδοση από τις εκδόσεις ΚΟΥΙΝΤΑ.

Η Ταινία γέννησε ένα νέο δημιουργικό πλαίσιο όπου η ζωγραφική, ο κινηματογράφος και η συγγραφή ενώθηκαν, και προχώρησαν σε μια δημιουργική σύζευξη με σημειολογικές προεκτάσεις που διευρύνουν την τυπική αντίληψη για τα όρια των τεχνών και ιδιαίτερα του δημιουργικού ντοκιμαντέρ.

Διεύθυνση Φωτογραφίας: George Devon, Διονύσιος Δήμας, Χρήστος Ν. Καρακάσης

Μουσική Σύνθεση: Gregory Giarelis

Βοηθός Σκηνοθέτη-Ηχοληψία: Νίκος Ψαλτάκης

Βοηθός Παραγωγής: Μαρία Κάππα

Κείμενα Αφήγηση: Βασιλική Κάππα

Σενάριο – Σκηνοθεσία: Χρήστος Ν. Καρακάσης

Χώρες Παραγωγής Αγγλία-Ελλάδα - διάρκεια 30min – form 4k-DCP

Facebook page <https://www.facebook.com/koyintaTrip/> Trailer <https://www.youtube.com/watch?v=-tfyTy0n8Qc>

Παραγωγή Κινηματογραφική Εταιρεία Κουίντα [www.kouinta-production.gr](http://www.kouinta-production.gr)

Συνεργάτης-Συμπαραγωγός-Διανομή: Εταιρεία Tickets Tickets